এরশাদ বলেন, বর্তমান নির্বাচন কমিশন প্রশ্নবিদ্ধ। তাই এই নির্বাচন কমিশনের অধীনে অবাধ, নিরপেক্ষ, সুষ্ঠু ও গ্রহণযোগ্য নির্বাচন সম্ভব নয়। তাই তাদের অধীনে নির্বাচনে যাওয়ার প্রশ্নই ওঠে না। তিনি বলেন, আমার নামে দায়েরকৃত মামলা নিয়ে বিভিন্ন সরকার রাজনৈতিক ফায়দা লুটছে। তিনি আদালতে বিচারের মাধ্যমে তার মামলার নিষ্পত্তি চেয়ে বলেন, আমি আর কারো কাছে মামলা প্রত্যাহারের জন্য তদবির করবো না। এ সময় অন্যদের মধ্যে উপস্থিত ছিলেন, জাতীয় পার্টির (এ) প্রেসিডিয়াম সদস্য জিয়া উদ্দিন বাবলু, রংপুর জেলা ও মহানগর সভাপতি মশিউর রহমান রাঙ্গা, জেলা সাধারণ সম্পাদক আবুল মাসুদ চৌধুরী নান্টু, মহানগর সাধারণ সম্পাদক এ্যাডভোকেট সালাহ উদ্দিন কাদেরী প্রমুখ।